Ganner Sol

—Ganner Sol admirális

**Ganner Sol** **flottaadmirálisként** szolgált a 72-es szektorban, a 17. Flotta Négyes Birodalmi Szektor Flotta nevű flottillájában, a Galaktikus Birodalom idején. A Birodalomhoz lojális férfi volt, és hite sokáig megingathatatlan volt a küldetésükben: fenntartani a békét és a biztonságot szerte a Galaxisban. Azt az elvet vallotta, hogy a könyörületesség olykor hatékonyabb eszköz, mint egy dicső, de véres háború.

A háború kitörése után azonban minden megváltozott. Az addigi könnyed vezérőrnagyból egy kemény, céltudatos admirálissá vált, akinek egyetlen célja volt a háború lezárása, bármi áron.

Megszólította az Erő, álmokat látott, amiket nem értett, teljesen egyedül maradt. Senki nem volt, aki segíthetett volna ebben. Ám miután felfedezte a Csillagpor projektet, már azt sem tudta igazán, hogy miért harcol. Hogy helyes-e, amit tervez a Birodalom.

## **Élete**

### **A kezdetek**

#### **Korai időszak**

A Corellián született, egy gazdagabb családba. Születése óta erőérzékeny volt, de ezt senki sem fedezte fel. Apja kereskedő volt, míg anyja levéltáros munkát végzett az ottani Birodalmi Akadémia könyvtárában. Volt egy nála három évvel idősebb bátja is is, Cain, akivel sok ellentétes tulajdonsággal osztoztak.

Szüleivel jó viszonyt ápolt, de inkább az apjához kötődött jobban. Mindig is érdekelte őt a Galaxis történelme, a különböző kultúrák, és a művészetek. Ezeket a vágyait ki tudta élni, hiszen az apja sokat utazott szerte a Galaxisban, és így lehetősége volt olyan helyekre eljutni, amikről korábban még csak nem is álmodott. A dantooine-i útjukon vásárolta apja a vibrokését, amit fia azóta is magánál tartott, és ha az élet úgy kívánta, használta is. A kalandvágy volt a legerősebb kapocs kettejük között. Apja sokat mesélt a fiúknak az Ismeretlen Régiókról, és megígérte nekik, hogyha felnőnek, akkor majd mindannyian hajóra szállnak, és elutaznak oda, együtt.

#### **A Klónháborúk**

A Klónok Háborúja a 14. életévében érte el őt. A droidhadsereg sokak életét megkeserítette ezidő alatt, míg a Köztársaság az újonnan szerzett haderejével próbálta fenntartani a békét a Galaxis rendszereiben. Ám ez nem volt ilyen könnyű, és sokszor tűnt úgy, hogy kiegyenlítettek a harcok. Sok Jedi esett el ezidő alatt, míg a gyárak csak ontották magukból a harci droidokat. Soléknak menekülniük kellett. Folyton úton voltak, egyik helyről a másikra.

#### **A fordulópont**

Nem minden úgy sikerült, ahogy azt korábban eltervezték. Az apja, Magnus egy szerencsétlenség következtében elhunyt. Legalábbis ezt mondják, viszont a nyomozás során olyan dolgok is napvilágot láttak, amik arra keltettek gyanút, hogy ez leszámolás volt. A Nar Shadda-i útján összetűzésbe keveredhetett egy helyi bűnszervezet tagjaival, és a következmények végzetesek voltak.

Három évvel később azonban eljött a háború fordulópontja. A Jedik a győzelem kapujában megkísérelték átvenni a hatalmat Palpatine kancellártól, aki erre válaszul kiadta a 66-os parancsot, és szinte teljesen kiirtották őket. Gannerben valami összetört azon a napon. Eljött a Birodalom korszaka. Egy új korszak. A rend és a biztonság Birodalma.

### **A Birodalom szolgálatában**

#### **Egy új éra**

Apja halála után az anyjuk nevelte a fiúkat. Miután a Klónháborúk idején otthagyták a Corelliai otthonukat, elszegényedtek. A fiúk közül az idősebb Cain már dolgozhatott, és alkalmi munkákból szerzett pénzt, míg Ganner csak 17 éves volt. Utóbbi kiváló pilóta és szerelő volt már ebben a korában is, és sokat kalandozott, szökött el otthonról. Ezt nem nézték jó szemmel otthon, így mikor betöltötte a 18. életévét, elküldték, hogy szerezzen munkát. Ekkor fontolgatta, hogy végleg otthagyja a családot, és az apja hajójával elszökik, messze onnan, és befejezi, amit apja elkezdett: felkutatja az ismeretlent. Ám anyjuk megbetegedett, és emiatt elhatározta, hogy segíti a családját valamilyen módon, miközben kitudja élni a repülés iránti vágyát: pilóta lesz!

#### **Pilótaképzés**

Az átlagosnál idősebb korában csatlakozott a Birodalmi Akadémiára a Caridán, ahol ígéretes pilótatehetségnek számított. A gyakorlatokat és a vizsgákat kiválóan teljesítette, és többen is felfigyeltek rá. Ám történt egy végzetes hiba. Egy tesztrepülésen balesetet okozott, amiben életét vesztette egyik barátja. A mindig száz százalékosan koncentráló Gannernek valami elvonta a figyelmét a felszín feletti elfogási gyakorlaton, és bevágott társa elé, aki kitért előle, viszont elvesztette az irányítást gépe fölött, aztán becsapódott. Tette súlyának ellenére nem távolították el az akadémiáról, ő a bűntudattól vezérelve mégis felhagyott a repüléssel.

#### **Új irány**

Továbbra is az akadémián akart tanulni, és engedéllyel újrakezdte a tanulmányait, a flottatiszti karon. Ekkor újabb barátokra tett szert, itt ismerkedett meg Jolla Virmmel, Aan Sirunnal, valamint Yularen ezredessel is, mikor az meglátogatta az akadémiát. Felfigyelt a kiváló taktikai érzékére, valamint a döntéshozatalára is. És volt még egy dolog, ami miatt megmaradt az emlékezetében: évekkel később egy olyan személy érkezett az akadémiára, akiben megtalálta ezeket az ismertetőjegyeket. Egy fiatal kadét, a Vad Űr pereméről...

A tanulmányait elvégezte, megszerezte a zászlósi rendfokozatot, s még mielőtt beosztották volna, hazatért, hogy meglátogassa anyját, és elújságolja a jó hírt. Ám amint megérkezett, rossz hír fogadta. Az anyja elhunyt a betegségben, a bátyja pedig eltűnt. Évek óta nem látták, és azt beszélték, hogy valószínűleg ő is meghalt, mint az apja. Ganner nehezen dolgozta fel az egészet. Mindenkit elveszített, aki fontos volt neki. Egyedül a flotta maradt, amiben hihet, és a barátai.

#### **Éles bevetésen**

##### **Az ilumi incidens**

Egy Lancer-osztályú fregattra osztották be az Ismeretlen régiók peremére, egy viszonylag félreeső helyre. A kapitányával, Almir Salissal évekig együtt szolgáltak, ami idő alatt kialakult a barátság köztük. Főként bolygó-védelmi feladatokat láttak el, de többször történt kalóz- vagy csempészbanda lekapcsolása is az Ilum bolygó körül, ami a Köztársaság ideje alatt a Jedik szent helyének számított. A kristályok energiája, valamint az Erő többször is megérintette, de ő nem fogta fel, hogy mi történik vele.

Egy alkalommal azonban egy kalózbanda lopott fűszerszállítmánnyal menekült, és egy ott tartózkodó Interdictor-cirkáló kiszakította őket a hipertérből. Ez meg se kottyant nekik, és támadóállásba álltak a hajóval. Mindenki meglepődött, azonban a meglepetés csak ezután érkezett. Tüzelni kezdtek a kalózokra, akik egyre gyorsabban közeledtek a cirkáló felé. A pajzsuk jó bírta, és mikor odaértek az Interdictorhoz, ledobták a konténereket. Nem fűszer volt azokban, hanem robbanóanyag. A robbanás lökete elérte a mellette álló Lancert, és súlyosan megsérült a hajó. Ganner sok ember életét mentette meg, és el tudtak menekülni a mentőkapszulában, de a kapitány nem úszta meg. Még egy barát esett el.

##### **A Hetedik Flotta**

Az események után kitüntetést kapott a bátorságáért, és kapitánnyá léptették elő. Egy Gladiator-osztályú csillagromboló, a Calamity lett az új hajója, ami a Hetedik Flotta kötelékébe tartozott, Sartan főadmirális irányítása alatt. A Lothal-szektorban állomásoztak, a több évi szolgálat alatt itt komolyabb ellenállást tapasztalt, mint korábban bárhol. Több lázadó sejt is felbukkant különböző bolygókon, akik mindig nagy galibát okoztak. Elsődleges feladatuk volt a rend fenntartása, így hatásos eszközökkel próbáltak fellépni ellenük.

Ganner több akcióban is sok kockázatos parancsot adott ki legénységének, ami miatt többször téma lett a felsővezetés tagjainak a beszélgetéseiben. Úgy érezte, hogy nem értik meg, de nem igazán érdekelte. Bízott a legénységében, a bajtársaiban, és azok is megbíztak benne, így nem volt oka figyelembe venni a híreszteléseket és a kritikákat. Egy alkalommal azonban túlment a határon: legénységével együtt megtagadta az orbitális bombázási parancsot, amiért Sartan nagyon dühös lett rá. Megfenyegette, hogyha még egyszer hasonló történik, lefokozza, és elküldi takarítónak.

Az incidens után a legénysége teljesítménye sokat javult. Megakarták mutatni a feletteseknek, hogy mire képesek, és rájuk bízhatnak akármit, ők teljesíteni fogják. Ganner haladt felfelé a ranglétrán, és már Sol parancsnok volt. Yularennel többször is beszélt ezidő alatt, hiszen ő is érdekelt volt Lothal ügyeiben.

A további sikerek után a vezérkar kedvence lett, és újra elő akarták léptetni, amivel a Hetedik Flotta vezérőrnagya lett volna. Viszont egy új lázadó sejt tűnt fel, ami mindennél veszélyesebbnek mutatkozott. Sartan főadmirálist leváltották, és egy új személy lépett a helyébe. Egy személy, aki a Császár parancsára érkezett, egy chiss, aki mindenkinél gyorsabban jutott fel a ranglétrán. Mitth'raw'nuruodo.

A chissel csak pár hétig szolgált. Thrawn korábban hallott róla és a teljesítményéről, és szívesen látta volna a flottájában a továbbiakban. Eli Vanto eltűnése után úgy vélte, hogy Sol parancsnok megfelelő utóda lesz vezérőrnagyként, és... tanítványaként. Ám az élet más utat tervezett Gannernek, aki ezzel tisztában volt. Így az áthelyezés mellett döntött. Ekkor a 72-es Szektorba küldték, amivel közelebb került az Ismeretlen Régiókhoz. A terve az volt, hogy pár év múlva elindul, és felkeresi rég elveszett bátyját, akihez a nyomok az Ismeretlen Régió felé vezetnek...

### **A 72-es Szektorban**

#### **Xios felett**

##### **A xiosi polgárháború**

A Xios bolygóra helyezték ki újonnan vezérőrnagyként, ahol feladata a polgárháború megfékezése, harc esetén pedig a győzelem volt. Drageve nagymoff elvárta, hogy a helyi terrorszervezetet, a Szabad Xios egységeit állítsa meg, ha kell fegyverrel is. A fegyveres konfliktusra nem kellett sokat várni, az első rajtaütések megtörténtek a birodalmi helyőrségeken, amiket sikeresen visszavertek Sol egységei Drend alezredes vezetésével. Mikor azonban Sol szánta el magát támadásra, az ellenség gyárai bánták: megbénult az ellátásuk a bolygón. A sikerek után Drageve nagymoff admirálissá léptette elő, és megkapta a Négyes Flottát, ami továbbra is a Xios fölött állomásozott.

Később megbízható forrásokból kiderült, hogy a Szabad Xios mögött az újonnan megalakult Haas Consortium állt. Sol megnyerte a háborút a xiosiaknak, és utána a Consortium egy szerződést kötött a Birodalommal. Kivonták az egységeiket, és megígérték, hogy nem kezdenek fegyveres konfliktusba a birodalmiakkal.

##### **A Csillagpor projekt**

Ganner egyre többször látott rémálmot. Egy hatalmas szuperfegyver jelent meg előtte. Nem tudta, hogy mi lehetett, hogy kinek a szolgálatában állt. De azt igen, hogy mérhetetlenül nagy pusztítást hoz a Galaxisra. Ezt nem hagyhatta megtörténni. Teljesen valóságos volt, és érezte, hogy ez a valami létezik, és nagy fenyegetés. Kutatásba kezdett.

Minden nap ezzel foglalkozott, gyűjtötte az adatokat. Minden jel arra mutatott, hogy a Scarif fölött munkálatokat folytat a Birodalom, és jelenleg is szipolyozzák a dooniumot a különböző bolygókról. Mikor úgy érezte, Drageve-vel megosztotta az információkat.

#### **Cados védeleme**

##### **Rolltune kiszabadítása**

Miután helyreállt a béke a Xioson, Ganner számára a következő állomás a Szektor birodalmi központja, Cados volt. A korábban elfogott Rolltune flottaadmirálist átszállították az ottani börtönbe. Lázadó akciótól tartva a bolygó védelme volt a fő cél, és ezért a Négyes Flotta egyesült az Egyes Flottával erre az időre. A támadás akkor történt, amikor Rolltunet áthelyezték volna, így valamennyire váratlan volt az akció. Sajnos birodalmi kudarccal zárult a csata, hiszen Rolltunet kiszabadították, és elpusztítottak egy Interdictort. Sol hajója, az Intruder is megsérült a csatában, ám azt Imerán megjavították, és külön az admirális kérésére módosították is. Erősebb páncélzatot és pajzsot kapott, valamint a quad-turbólézerágyúkat is felerősítették.

##### **Thrawn üzenete**

Az ezt követő időszak nyugalmas volt, és az Intruder legénysége unalmasnak is nevezhetné. Semmi nem történt, akcióban nem vettek részt, és ez csak szította a harci kedvet bennük. Ganner viszont arra a döntésre jutott, hogy meglátogatja a Kibuent, és a bajtársát, Beelen admirálist. Mikor megérkezett, fogadta a férfi, és jól elbeszélgettek, ám kapott egy hívást. Egy hívást attól a személytől, akit korábban próbált elérni, de akkor nem sikerült... Thrawn egy üzenetet hagyott rá, chiss nyelven. Sol úgy gondolta, hogy ez része valami nagyobbnak.